Berlingske Tidende, 1769-04-10
I Gaar blev ved de K. Hoffer her Sorgen anlagt paa Dage, over Hs. Høyfyrstel. Durchl. den regierende Fyrstinde af Anhalt Bernburg, Frue Louisa Albertine, fød Princesse af Holstein Pløen, som ved Døden afgik i Bernburg den 2den Martii sidstleden. J Steden for de 2de Stiftelser for den ringere Classe af Fattige i denne Stad, neml. Brøndstrædets Hospital eller de saa kaldede Siæle=Boder, og de Fattiges Convent Huus, hvilke begge nylig ere for de Fattiges Væsens Regning bortsolgte til Høystbydende, er, paa en stor og beqvem Plads i det Quarteer som kaldes Amalienborg eller nye Frederichsstad, til de Fattiges Tieneste bygget og nu færdigt et stort og rommeligt Hospital, indrettet til Kirke eller Capel, til Boeliger for Hospitalets Præst, Jnspecteur, og øvrige Væsenet vedkommende Betiente, samt til Huusly for 700 fattige Lemmer af begge Kiøn. Om dette Huuses, som er givet det Navn: Nye Kiøbenhavnske almindelige Hospital, dets Architectiske Jndretning, skal vi maaskee en anden gang kunne give nogen nærmere Kundskab. For nærværende Tid ville vi give det Begreb om dets fornemmeste Bestemmelse, som vi have, og er kortelig følgen de: Det er som meldt bestemt til Huusly for 700 fattige Personer. De 200 ældste og svageste iblant dem nyde Huus og Seng samt Klæde og Føde frit, neml. Klæder, Mands Personerne, brune Kiøler med Messing Skildt paa høyre Arm, hvid Vest, brune Buxer, blaa Hue, 2 Par Strømper, 1 Par Leder Tøffeler, 2 Halskinde og 2 Skjorter, aarlig; Qvindes Personerne, 1 bruun og 1 hvid Trøve, 1 Skiørt, 2 Par Strømper, 1 Par Toffeler, 2 Særker, 2 Halstørklæder, 1 stoppet Cattuns Kyse og 2 Lin. Til Føde nyde de 200 Lemmer af begge Kiøn, i Følge et derom trykket Reglement, Morgen og Aften hele Ugen igiennem Smør og Brød; til Middags, Søndag og Onsdag Suppe med Kiød, Mandagen Melk=Velling, Stockisk med Smør og Senep, Tirsdagen Erter med røget Flæsk, Torsdagen Øll= og Brød med Sild, Fredagen Kaa med røget eller grønsaltet Flæsk, Løverdagen Byggryns, Grød kaagt i suur Melk; ligesom og enhver Lem tilstaaes 3 Pægel ordinaire Øl om Dagen; men for de Syge laves efter Medici Anordning: Havregryns Suppe, Vand=Grød og Vælling; hvilket saaledes tog sin Begyndelse i Gaar, den 9de April. - De øvrige og rørigere Lemmer, som Hospitalet allene til Huuslye imodtager, (hvoraf 220 til 230 allerede ere der indtraadde, nyde der intet andet end frit Huus, samt Seng dersom de ey selv have Sengeklæder, til hvilken Ende tilstrækkelig Forraad af ny og gode Sengeklæder er anskaffet. - Paa Hospitalet er beskikket en Spisemester for de 200 Lemmer, som nyde fri Forpflegning, og en anden for de øvrige indquarterede Lemmer, hvor de for egne Penge kunne faae Mad til Kiøbs. -Der er indrettet en stor Stue med Varme om Vinteren, hvor de Lemmer, som det formaa, kunne til egen Fordeel arbeyde for hvem af Byen de kunne faae Arbeyde fra. Paa Hospitalet selv er og foranstaltet en Forraad af Hør og Uld hvoraf overlades at spinde for gangbar Betaling til de Lemmer, som det forlange. - Lemmerne af den anden Classe, eftersom de i Alder og Svaghed tiltage, og Aabning i første Classe forefalder, staae til Forflyttelse op i samme Classe. - Hospitalet beholder den samme Direction, Jnspecteur og øvrige Betiente som før, samt den ved Brøndstrædets og Abel Catharines Hospitaler værende Præst, Hr. Marcus Wolquartz. Hospitalets Capel blev i Gaar indviet at Hs. Høiærværdighed Hr. Biskop Harboe, under Assistence af bemeldte Stedets Præst, og i Nærværelse af De høye Herrer af Hs. K. Msts. Conseil, af Directeurerne og Committerede for de Fattiges Væsen og af flere Tilhørere i talriig Mængde. Hs. Høiærværdighed havde taget til Text Ordene af Pauli 2den Epistel til de Corinthier 8de Cap. 9. Vers. For og efter Talen blev opført en paa Sagen passende Sang og Musik, med Pauker og Trompeter, og under Talen blev ombaaret, foruden de sædvanlige Collecter, den første i sær for Hospitalet, i hvilken blev indsamlet 130 og nogle Rigsdaler, hvoriblant en Banco=Seddel paa 50 Rdlr. forefandtes. Et par Dage førend denne Jndvielse havde en ubekiendt Person skænket til Capellet Overtræk til Prædikestolen og Altar=Skamlen (meere fattedes ikke,,) at rødt Fløyel, riigt besat med Guldsnorer og Frøndser.